Мохьаммадал-Яраг1ис т1едилларца накъшбандин тарикьат д1акхехьначех ву Сиржа-эвлара Умалт-Шайх. Цхьаболчара и харачойн тайпанах схьаваьлла нохчи лору, вукхарна и Костек ц1е йолчу юьртара г1умки ву аьлла хета. Умалт-Шайх 1850-чу шарахь Сиржа-эвлахь Далла дуьхьал д1авахана, цигахь д1авоьллина а ву. Умалт-Шайха шен хьехар д1асадаржор т1едиллина хилла Таьшкичуьра шайхана Абуна. Мохьаммадал-Яраг1ис куьйгалла дечу хьуьжарехь муршидаш хилла бу: Ташо-Хьаьжа, Г1еза-Мохьмад – Дагестанан хьалхара имам, 1абдурахьман Суг1ри, Зандакъара Г1еза-Хьаьжа, Нохчийчоьнан, Дагестанан имам Шемал.